Club de Regatas Perillo

Club de Regatas Perillo Galiziako A Coruñako probintzian hiriburutik gertu dagoen Oleiros herriko itsas kirolen elkartea da. Arraunketari dagokionez, batel eta trainerillatan hainbat Espainiako txapelketa irabazi ditu eta traineruan emaitzarik onenak 1998 eta 2002 urteen artean lortu zituen. Gaur egun Galiziako Traineruen Ligan ari da.

Trainerua 
1990 hamarkadan Santa Leocadia trainerua izan zuen. Gaur egun klubaren izenekoa darabil, Perillo.

Historia

Sorrera 
1970. urtean sortu zen elkartea A Coruñako badiako itsas kirol desberdinak batu nahian. Arraunketari dagokionez, 1974. urtean jokatu zen Galiziako txapelketa bat irabazi zuen.

Urrezko aroa 
1996. urtean Espainiako Batel Txapelketa irabazi zuen, bai eta hurrengo bi urteetan ere, eta kirol maila nabarmen igo zuen Perillok. 1997. urtean Espainiako Traineru Txapelketan bigarren postua lortu zuen eta 1998 eta 2001. urteetan hirugarrena, S.D. Tiránen atzetik Galiziako klubik indartsuena bihurtuz. 2002.an berriz Kontxako Banderan hirugarrena izan zen.

Ligak 
2003. urtean ez zuen TKE ligan parte hartu nahi izan eta hasierako urtetan Galiziako Ligako ohorezko txandan aritu zen. 2009tik aurrera ordea emaitza kaskarragoak izan zituen eta 2012tik aurrera B mailaren eta A mailaren artean aritu izan da.

Palmaresa

Kontxako Bandera 
 Txapelduna (0)
 Bigarrena (0)
 Hirugarrena (1): 2002.
 Sailkatua (3): 1998, 1999 eta 2002.

Ligak 
 Galiziako A Liga (0): 1997an bigarren, 1998 eta 2001ean hirugarren.
 Galiziako B Liga (0): 2012an bigarren.

Espainiako Traineru Txapelketa 
 Txapelduna (0)
 Bigarrena (1): 1997.
 Hirugarrena (2): 1998 eta 2001.

Galiziako Traineru Txapelketa 
 Txapelduna (5): 1974, 1998, 1999, 2001 eta 2002.

Gainontzeko estropadak 
 Conde de Fenosa Bandera (1): 1999.
 El Corte Inglés Bandera (Vigo) (2): 2002 eta 2005.
 Teresa Herrera Bandera (1): 2005.
 Coruñako Diputazioaren Bandera (7): 1993, 1995, 1995, 1997, 1999, 2001, 2006.

Galiziatik kanpora 
 Asturiasko Printzearen Bandera (3): 1995, 1997 eta 2004.
 Suancesko Bandera (1): 2002.
 Naviako Bandera (1): 2007.

Trainerillak 
 Espainiako Trainerilla Txapelketa
 Txapelduna (0)
 Bigarren (1): 1997
 Hirugarren (1): 1998

Batelak 
 Espainiako Batel Txapelketa (3): 1996, 1997, 1998

Azken denboraldiak

Emakumezkoen trainerua 

2017an emakumezkoen trainerua osatzea lortu zuen eta Galiziako Ligan aritu zen. Galiziako Txapelketan 3. postua lortu zuen, baina Ligan 5.a izan zen. Hurrengo urteetan taldea egonkortu du eta hirugarrena izan da Ligan, hala 2018an nola 2019an. 

2021ean aurreneko estropada irabazi zuen, Concello de Redondela Bandera, eta Kontxako Banderarako sailkatzetik lau segundutara gelditu zen. 2022an okerrago ibili zen eta Galiziako Ligan azkenengo postuan gelditu zen.

Banderak 
 Concello de Redondela Bandera (1): 2021.

Denboraldiak

Kanpo estekak 
  Webgune ofiziala
  Liga Galega de Traiñeiras-en webguneko informazioa

P
P
P